Oktagon MMA

**Oktagon MMA** je najväčšia česko-slovenská organizácia, ktorá usporadúva turnaje bojových športov MMA. Zakladatelia a zároveň jeho majitelia sú Pavol Neruda (skôr Šipkovský) a Ondřej Novotný.

Organizácia vznikla v júni 2016, kedy prišla s reality show *Oktagon Výzva*. Projekt vyvrcholil na turnaji *Oktagon 1*. Vo finále proti sebe stáli Gábor Boráros a Jakub Běle. Víťazom hlavného zápasu a celej reality show sa stal Gábor Boráros a Oktagon odštartoval sériu galavečerov. Nasledujúce 3 série priniesli niekoľko víťazov zo Slovenska. Samuel Krištofič, Karol Ryšavý a Lucia Szabová doplnili zbierku šampiónov. Finále 5. série prebehlo na turnaji *Oktagon 20*, v ktorom zvíťazil Roman Paulus nad Tomášom Zajacom na body. 

Oktagon ročne usporadúva hneď niekoľko turnajov v tých najväčších českých a slovenských arénach či mestách. Mimo to pripravuje pre všetkých športových fanúšikov jedinečnú reality šou s profesionálnymi bojovníkmi zvanú *Oktagon Výzva*. Pripravuje tiež týždenník *Oktagon Magazín*, ktorý mapuje scénu bojových športov. Obľúbený *Projekt X*, ktorý sledoval cestu obyčajného človeka až do klietky, *Projekt Y* - čisto ženskú MMA reality show a v neposlednom rade talkshow o bojovníkoch a ľuďoch zo scény *Oktagon Majk*. Organizácia má teraz viac ako 450 000 fanúšikov na sociálnych sieťach a YouTube, kde ich videá mali len za rok 2019 cez 30 mil. zhliadnutí.

V roku 2024 organizácia prekonala svetový rekord v návštevnosti na MMA turnaji. Na futbalovom štadióne Frankfurtu, Deutsche Bank Park, usporiadali 12. októbra turnaj Oktagon 62 na ktorom sa zúčastnilo 59,148 divákov.

## Udalosti

## Váhové kategórie / Šampióni

## História šampiónov

### Ťažká váha (HW)
*120.2 kg (265 lbs)*

### Poloťažká váha (LHW)
*93 kg (205 lbs)*

### Stredná váha (MW)
*83.9 kg (185 lbs)*

### Welterová váha (WW)
*77.1 kg (170 lbs)*

### Ľahká váha (LW)
*70.3 kg (155 lbs)*

### Perová váha (FW)
*65.8 kg (145 lbs)*

### Bantamová váha (BW)
*61.2 kg (135 lbs)*

### Mušia váha (FLW)
*56.7 kg (125 lbs)*

### Ženská bantamová váha (W-BW)
*61.2* *kg (135 lbs)*

### Ženská mušia váha (W-FLW)
*56.7* *kg (125 lbs)*

### Ženská slámová váha (W-SW)
*52.2* *kg (115 lbs)*

## Tipsport Gamechanger 2023

## Tipsport Gamechanger 2024

## Tipsport Gamechanger 2025

## Oktagon MMA Hall of Fame
Organizácia na turnaji Oktagon 58 v pražskom Edene uviedla do novootvorenej siene slávy dve veľké osobnosti česko-slovenskej bojovej scény. Sú nimi slovenský „krstný otec MMA“ a zakladateľ OFA Gymu Ilja Škondrič, a český priekopník bojových športov a tréner Hanuman Gymu Petr Macháček. Obaja muži majú za sebou bohatú kariéru, počas ktorej priviedli k bojovým umeniam stovky mladých ľudí, boli trénermi mnohých európskych a svetových šampiónov, prispeli k rozvoju podmienok pre bojové športy a tak svojou tvrdou a vytrvalou prácou postavili v našich krajinách základy k modernému MMA.

Ďalším členom Siene slávy sa na rekordnom turnaji Oktagon 62 na Frankfurtskom futbalovom štadióne stal Stephan Pütz. Svoju kariéru ukončil s obdivuhodným skóre 22-5, v ktorom nájdeme skalpy viacerých svetových bojovníkoch ako Marcin Tybura, David Zawada či Viktor Nemkov. V čase najväčšej slávy držal opasky v prestížnych organizáciách M1 Challenge alebo GMC, v ktorých má dovedna 9 titulových zápasov a to dokonca v dvoch váhových kategóriách.

## Referencie

## Externé odkazy

* Oficiálna stránka

Kategória:Športové organizácie
Kategória:Organizácie v Česku
Kategória:Zmiešané bojové umenia